Na temelju članka 35. stavak 1. alineja 4. Zakona o predškolskom odgoju i obrazovanju („Narodne novine“ broj 10/97, 107/07 i 94/13) i članka 42. Statuta Dječjeg vrtića Palčić Tovarnik, uz prethodnu suglasnost Općinske načelnice KLASA: 601-01/20-01/01 URBROJ: 2188/12-03/01-20-12, Upravno vijeće Dječjeg vrtića Palčić Tovarnik na 2. sjednici 17.9.2020. , donosi

KLASA: 601-02/20-02/11

URBROJ:2188/12-JT-1-05-20-38

**PRAVILNIK**

 **o upisima i mjerilima za upise djece i ostvarivanju prava i obveza korisnika usluga u Dječjem vrtiću Palčić Tovarnik**

I. OPĆE ODREDBE

Članak 1.

Ovim Pravilnikom o upisu djece i ostvarivanju prava i obveza korisnika usluga u Dječjem vrtiću Palčić Tovarnik (u daljnjem tekstu: Pravilnik) uređuje se postupak upisa i prednosti pri

upisu djece u dječji vrtić čiji je osnivač Općina Tovarnik (u daljnjem tekstu: Dječji vrtić), način organiziranja i ostvarivanja programa njege, odgoja, naobrazbe, zdravstvene zaštite, prehrane i socijalne skrbi djece predškolske dobi te prava i obveze oba roditelja/skrbnika djece (u daljnjem tekstu: korisnika usluga) u Dječjem vrtiću.

Izrazi koji se za fizičke osobe u ovom Pravilniku koriste u muškom rodu su neutralni i odnose se na osobe muškog i ženskog spola.

Članak 2.

U Dječji vrtić se mogu upisati djeca s navršenom jednom godinom života do godine polaska u osnovnu školu i to:

1. ako dijete i korisnik usluga (oba roditelja/skrbnik) imaju prebivalište na području Općine Tovarnik.

2. ako dijete i/ili korisnik usluga (jedan ili oba roditelja/skrbnik) nemaju prebivalište na području Općine Tovarnik.

Korisnicima usluga iz stavka 1. točke 1. ovog članka Općina Tovarnik sufinancira dio cijene

programa Dječjeg vrtića.

Korisnici usluga iz stavka 1. točke 2. ovoga članka plaćaju punu ekonomsku cijenu smještaja

djece u Dječjem vrtiću.

Članak 3.

Vrtić organizira programe u opsegu i na način određen Zakonom o predškolskom odgoju i obrazovanju, Državnim pedagoškim standardom, Nacionalnim kurikulumom za rani i predškolski odgoj i obrazovanje, Statutom Dječjeg vrtića Palčić Tovarnik, Tovarnik te Godišnjim planom i programom rada Dječjeg vrtića za tekuću godinu.

Članak 4.

Pedagoška godina u Dječjem vrtiću započinje 1. rujna tekuće godine, a završava 31. kolovoza sljedeće godine.

II. UPIS DJECE U PROGRAME VRTIĆA

Članak 5.

Upis djece u programe Dječjeg vrtića provodi se prema Planu upisa što ga za svaku pedagošku godinu donosi Upravno vijeće Dječjeg vrtića (u daljnjem tekstu: Upravno vijeće) uz prethodnu suglasnost Općinskog vijeća.

Upravno vijeće raspisuje Javni natječaj za upis djece u Dječji vrtić za tekuću pedagošku godinu. Javni natječaj objavljuje se na oglasnim pločama predškolske ustanove i web

stranicama Dječjeg vrtića i web stranici Općine Tovarnik, tijekom mjeseca svibnja i traje osam dana.

Javni natječaj sadrži:

 naziv tijela kojem se prijave podnose,

 uvjete i kriterije za upis u Dječji vrtić,

 popis dokumentacije koju je potrebno priložiti,

 rok i mjesto objavljivanja rezultata natječaja,

 trajanje natječaja.

Članak 6.

Za sudjelovanje u natječaju potrebno je priložiti sljedeću dokumentaciju:

 zahtjev za upis

 dokaz o prebivalištu djeteta i korisnika usluga (oba roditelja/skrbnika djece)

 preslike rodnih listova sve djece iz obitelji,

 potvrda o radnom statusu korisnika usluga,

 dokaz o statusu korisnika usluga kao hrvatskog branitelja i/ili stradalnika

Domovinskog rata,

 dokumentacija kojom se dokazuje da drugi roditelj ne sudjeluje u izdržavanju

djeteta (potvrda nadležnog Centra za socijalnu skrb)

 dokumentacija kojom se dokazuje status djeteta s teškoćama u razvoju sukladno

odredbama članka 6., stavka 1. Državnog pedagoškog standarda predškolskog

odgoja i naobrazbe (Službeno glasilo Narodne novine broj 63/08. i 90/10.), i to od

strane prvostupanjskog tijela vještačenja

 presliku kartona cijepljenja i presliku zdravstvene iskaznice djeteta

 uvjerenje o zdravstvenom stanju djeteta

* preslika rješenja HZZO-a o pravima na doplatak za dijete

 ostali dokazi po potrebi

Članak 7.

Postupak upisa djece u programe Dječjeg vrtića provodi Povjerenstvo za upis djece u Dječji vrtić (u daljnjem tekstu: Povjerenstvo).

Zahtjev za upis djeteta u Dječji vrtić korisnik usluga podnosi za vrijeme javnog natječaja za upis.

Iznimno, korisnik usluga može podnijeti zahtjev za upis djeteta izvan javnog natječaja za upis, a opravdanost navedenog utvrđuje ravnatelj Dječjeg vrtića, na prijedlog Povjerenstva.

Članak 8.

Povjerenstvo imenuje ravnatelj Dječjeg vrtića, a čine ga ravnatelj Dječjeg vrtića i 2 člana Upravnog vijeća.

Ravnatelj Dječjeg vrtića je predsjednik Povjerenstva, a o radu Povjerenstva vodi se zapisnik.

Povjerenstvo odlučuje o zahtjevima za upis djece u odgojno obrazovni program na temelju

rezultata cjelovitog uvida o razvoju i potrebama svakog djeteta, analize dostavljene

dokumentacije, rezultata inicijalnog razgovora s roditeljima, odnosno skrbnicima djeteta koji obavlja ravnatelj vrtića uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje.

Članak 9.

Povjerenstvo prema podnesenoj dokaznoj dokumentaciji utvrđuje redoslijed i predlaže Listu

upisa u Dječji vrtić za tekuću godinu.

Lista upisa sadrži sljedeće podatke:

 redni broj djeteta,

 prezime i ime djeteta,

 broj ostvarenih bodova prema mjerilu bodovanja te ukupan broj ostvarenih

bodova,

 mjesto i datum utvrđivanja Liste.

Na Listi će se vidljivo označiti djeca koja su ostvarila pravo na upis u Vrtić, od djece koja nisu

ostvarila navedeno pravo.

Na temelju Liste upisa, Upravno vijeće donosi Odluku o upisu u roku od najmanje 10 dana od isteka roka za upis djece u Dječji vrtić.

Odluka o upisu objavljuje se na oglasnoj ploči Dječjeg vrtića i web stranicama Dječjeg vrtića i Općine Tovarnik.

Članak 10.

Protiv Odluke o upisu može se izjaviti žalba u roku 8 dana od dana donošenja Odluke o upisu.

Žalba se predaje neposredno u pisanom obliku, usmeno na zapisnik ili se šalje poštom.

O žalbi protiv Odluke o upisu rješenjem odlučuje Upravno vijeće u roku od 8 dana.

Odluka Upravnog vijeća je konačna.

Članak 11.

Djeca upisana u Dječji vrtić slijedom javnog natječaja, odnosno donesenog rješenja po žalbi,

započinju s programom od 1. rujna tekuće godine, ako drugačije nije utvrđeno Ugovorom

Dječjeg vrtića s korisnikom usluga.

Članak 12.

Korisnik usluga dužan je zaključiti Ugovor o uslugama predškolskog odgoja s Dječjim vrtićem prije nego dijete započne s ostvarivanjem programa i to u sjedištu Dječjeg vrtića Palčić Tovarnik, Hrvatskih dragovoljaca 5 u Tovarniku.

Dijete je upisano u Dječji vrtić s danom sklapanja Ugovora.

Ukoliko korisnik usluga iz stavka 1. ovog članka upiše dijete u Dječji vrtić u toku radne godine, dužan je zaključiti Ugovor o uslugama predškolskog odgoja najkasnije do dogovorenog dana početka korištenja usluga Dječjeg vrtića.

Članak 13.

Djeca upisana u Dječji vrtić raspoređuju se u odgojne skupine u skladu s Državnim pedagoškim standardima.

Za djecu koja nisu upisana po natječaju, utvrđuje se Lista čekanja i djeca se mogu upisati

tijekom godine.

Odluku o upisu djece iz stavka 2. ovog članka, ukoliko se radi o otvaranju novih skupina, donosi Osnivač.

Iznimno, ravnatelj Dječjeg vrtića, a na prijedlog Povjerenstva, donosi Odluku o upisu djece

ukoliko se oslobodi odgovarajuće mjesto u Dječjem vrtiću:

 za dijete koje se nalazi na Listi čekanja iz stavka 2. ovog članka,

 za dijete za koje se izvan Javnog natječaja podnese prijava tijekom godine.

Članak 14.

U Vrtiću je organiziran program predškole koji je obvezan za svako dijete u godini prije polaska u osnovnu školu. Za dijete koje je korisnik usluga Vrtića u redovitom programu, program predškole je integriran u redoviti program. Obveznik škole koji ne koristi usluge Vrtića ostvaruje pravo direktnog upisa u program predškole temeljem zahtjeva za upis.

Članak 15.

Roditelj djeteta koje je upisano u prethodnoj pedagoškoj godini (u daljnjem tekstu: roditelj –korisnik usluga) u dužan je u upisnom roku predati zahtjev, za svaku slijedeću pedagošku godinu u kojoj će u kontinuitetu nastaviti koristiti usluge Vrtića.

III. PREDNOST PRI UPISU

Članak 16.

Prednost pri upisu djece u redoviti program Dječjeg vrtića, u skladu sa Zakonom o predškolskom odgoju i obrazovanju, u slučaju prijave većeg broja djece od broja djece planiranog za upis, ostvaruju:

 djeca roditelja branitelja –žrtava i invalida Domovinskog rata,

 djeca s teškoćama u razvoju,

 djeca koja zajedno s oba roditelja/skrbnikom imaju prebivalište na području

Općine Tovarnik,

 djeca roditelja koji su u radnom odnosu,

 djeca iz obitelji s troje ili više djece,

 djeca samohranih roditelja/djeca kod kojih drugi roditelj ne sudjeluje u

izdržavanju,

 djeca hrvatskih branitelja iz Domovinskog rata,

 djeca korisnika prava na dječji doplatak

- djeca bez roditelja u udomiteljskim obiteljima

IV. KRITERIJI I MJERILA ZA BODOVANJE I DOKUMENTACIJA KOJA DOKAZUJE

STATUS ZA IZRADU LISTE REDA PRVENSTVA

Članak 17.

(1) Za izradu liste reda prvenstva utvrđuju se sljedeći kriteriji, mjerila bodovanja i dokumentacija

koja dokazuje status:

|  |  |  |
| --- | --- | --- |
| KRITERIJ | MJERILA BODOVANJA | DOKUMENTACIJA |
| 1) djeca roditelja branitelja, žrtava i invalida Domovinskog rata | 5 bodova | potvrda nadležnogministarstva |
| 2) djeca s teškoćama urazvoju | 2 boda\* | preslika zdravstvene i drugedokumentacije djeteta steškoćama u razvoju sukladnočl. 6. DPS predškolskogodgoja, preslika rješenja okategorizaciji CZSS |
| 3) djeca koja zajedno s obaroditelja/skrbnikom imajuprebivalište na područjuOpćine Tovarnik | 5 bodova | preslike osobnih iskaznica iliuvjerenje o prebivalištu |
| 4) djeca roditelja koji su uradnom odnosu |  4 boda | potvrda poslodavca o radnomstatusu roditelja |
| 5) djeca iz obitelji s troje iviše djece | Svako maloljetno dijete ostvaruje 1 bod | rodni listovi djece |
| 6) djeca samohranihroditelja/ djeca kod kojihdrugi roditelj ne sudjeluje uizdržavanju (zaposlen) | roditelj/skrbnik koji živisam s djecom ostvaruje 5 bodova | 1. preslika izvatka izmatice rođenih zadijete i roditelja,2. preslika smrtnog listaza pokojnog roditelja,3. potvrda Centra zasocijalnu skrb i/ilinadležnog suda dadrugi roditelj nesudjeluje u izdržavanju djeteta |
| 7) djeca samohranih roditelja (nezaposlen) | 4 boda | 1. preslika izvatka izmatice rođenih zadijete i roditelja,2. preslika smrtnog listaza pokojnog roditelja,3. potvrda Centra zasocijalnu skrb i/ilinadležnog suda dadrugi roditelj nesudjeluje u izdržavanju djeteta |
| 8) djeca u godini prijepolaska u osnovnu školu | 3 boda | preslika rodnog lista |
| 9) djeca korisnika doplatka za djecu | 1 bod | – preslika rješenja HZMO-a o pravima na doplatak za dijete |
| 10) djeca bez roditelja u udomiteljskim obiteljima | 3 boda | Rješenje ili potvrda CZSS |

\* upis s Rješenjem prvostupanjskog tijela vještačenja CZSS, ako Vrtić može osigurati uvjete rada i boravak djece.

(2) Roditelji koji imaju status redovitog studenta, a što dokazuju potvrdom visokoškolske ustanove o redovnom studiranju, izjednačeni su u ostvarivanju prednosti za upis sa zaposlenim roditeljima.

(3) Za dijete sa specifičnim i /ili zdravstvenim posebnim potrebama (djeca sa teškoćama u razvoju), bez obzira na ostvareni broj upisanih bodova, upis će se vršiti prema procjeni povjerenstva vrtića sukladno posebnoj potrebi djeteta, mogućnosti uvjeta za prihvat i kapacitetima vrtića.

(4) Ako se za upis djece u određene dobne skupine prijavi veći broj djece od broja djece planiranog za upis, na osnovu kriterija iz stavka 1. ovog članka određuje se broj bodova za utvrđivanje mjesta na Listi reda prvenstva.

Ako se na navedenoj Listi reda prvenstva nađu djeca s istim brojem bodova, prednost pri upisu imat će starije dijete.

Članak 18.

Djeca koja se tijekom pedagoške godine ispišu iz Vrtića, u novoj pedagoškoj godini nemaju prednost pri upisu u odnosu na djecu koja se prvi put upisuju u Vrtić.

V. OSTVARIVANJE PRAVA NA DRUGE PROGRAME

Članak 19

Za ostvarivanje verificiranih kraćih programa i drugih programa prema sklonostima djece upis se obavlja tijekom mjeseca listopada i to redoslijedom podnošenja zahtjeva, s tim da prvenstvo imaju djeca veće uzrasne dobi.

O ostvarivanju programa iz stavka 1. ovog članka zaključuje se poseban ugovor, kojim se

regulira vrsta i trajanje programa te međusobna prava i obveze korisnika usluga i Dječjeg vrtića.

VI. ISPIS DJECE

Članak 20.

Korisnik usluge može ispisati dijete pisanim zahtjevom za ispis ( ispisnica). Korisnik usluge je dužan o namjeri ispisa obavijestiti odgojitelja i potpisati ispisnicu najkasnije 15 dana prije

namjeravanog prekida korištenja usluga.

Jednom ispisano dijete u slučaju novog podnošenja prijave za upis, ponovno prolazi upisni

postupak.

Članak 21.

Korisnik usluga dužan je obavijestiti odgojitelja o izostanku djeteta.

Korisnik usluga dužan je opravdati izostanak djeteta.

Za dane izostanka djeteta zbog bolesti, korisnik usluga dužan je priložiti liječničku potvrdu

najkasnije do zadnjeg dana tekućeg mjeseca.

Članak 22.

Ustanova može ispisati dijete korisnika usluga ukoliko izostane neopravdano duže od 60 dana.

Ustanova može ispisati dijete korisnika usluga koji ne izvrši obvezu plaćanja usluga u roku od 30 dana od dana dospijeća.

Ustanova može ispisati korisnika usluga koji se ne pridržava ugovornih obveza.

Odluku o ispisu djeteta donosi ravnatelj.

Članak 23.

Korisnik usluga dužan je u slučaju ispisa djeteta podmiriti Ustanovi sva dugovanja.

U slučaju ako korisnik usluga nije potpisao ispisnicu niti obavijestio Ustanovu o razlozima

izostanka djeteta, smatra se da je dijete ispisano iz Ustanove protekom 60 dana od zadnjeg

dana korištenja usluga, a korisnik usluga dužan je platiti sve nastale troškove do tog roka.

VII. OSTVARIVANJE PRAVA I OBVEZA KORISNIKA USLUGA DJEČJEG VRTIĆA

Članak 24.

Korisnik usluga ima pravo:

 prije početka ostvarivanja programa biti upoznat s programom za dijete i uvjetima

pod kojim se ostvaruje te s tim u svezi i s pravima i obvezama korisnika usluga,

 putem individualnih razgovora i roditeljskih sastanaka biti redovito izvještavan o

razvoju i napredovanju djeteta te biti uključen u različite oblike suradnje roditelja i

Dječjeg vrtića,

 podnositi zahtjeve tijelima vrtića radi ostvarivanja i zaštite pojedinačnih prava i

potreba djeteta,

 sudjelovati u planiranju, realizaciji i vrjednovanju odgojno - obrazovnog programa za dijete,

 sudjelovati u upravljanju Dječjem vrtićem na način utvrđen zakonom i Statutom Dječjeg vrtića, birati i biti biran za predstavnika roditelja korisnika usluga u

Upravnom vijeću Dječjeg vrtića.

Članak 25.

Korisnik usluga dužan je:

 prije početka ostvarivanja programa dostaviti potvrdu nadležnog liječnika o obavljenom sistematskom zdravstvenom pregledu djeteta te dodatnu potvrdu u slučaju promjene zdravlja nastalih nakon sistematskog zdravstvenog pregleda,

 predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa, kao i za njegovu sigurnost i zdravlje tijekom ostvarivanja programa,

 pravovremeno izvješćivati Dječji vrtić o promjenama razvojnog statusa djeteta i surađivati s Dječjim vrtićem u postupcima izmjena programa,

 u slučaju značajnih promjena zdravstvenog stanja ili razvojnog statusa djeteta

koje tijekom ostvarivanja programa uoči stručni tim Dječjeg vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog individualiziranog programa, ako je to u interesu razvojnih potreba i sigurnosti djeteta, odnosno sigurnosti i ostvarivanja odgojno – obrazovnog programa za drugu djecu,

 osobno dovoditi i odvoditi dijete iz odgojno – obrazovne skupine ili pisanim putem

izvijestiti odgojitelja o punoljetnoj osobi koju je za to ovlastio,

 izvijestiti odgojitelja odgojno – obrazovne skupine u roku od 24 sata o razlozima

izostanka djeteta,

 ne dovoditi u Dječji vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Dječji vrtić,

 nakon izbivanja djeteta iz Dječjeg vrtića zbog drugih razloga u trajanju duljem od

30 dana, dostaviti potvrdu nadležnog liječnika o obavljenom zdravstvenom

pregledu iz koje je vidljivo da je dijete sposobno pohađati Dječji vrtić,

 odazvati se pozivima na roditeljske sastanke i druge oblike suradnje roditelja s

Dječjim vrtićem u cilju praćenja razvoja i napredovanja djeteta,

 najkasnije do 15.-og u mjesecu (za tekući mjesec) uplaćivati utvrđeni iznos

sudjelovanja roditelja u cijeni programa,

 dostaviti Dječjem vrtiću pisanu obavijest o ispisu djeteta iz Dječjeg vrtića 15 dana

prije ispisa, a najkasnije dan prije namjeravanog prekida korištenja usluga te

dokazati podmirenje svih nastalih troškova programa do dana ispisa.

Članak 26.

Dječji vrtić dužan je:

 ustrojiti rad s djecom u odgojnim skupinama jaslica i vrtića sukladno propisanom programu i standardu predškolskog odgoja,

 surađivati s obitelji djeteta u cilju praćenja razvoja i napredovanja djeteta,

 osigurati redovito izvještavanje korisnika usluga i njihovo sudjelovanje u

upravljanju u Dječjem vrtiću, sukladno zakonu i Statutu Dječjeg vrtića,

 omogućiti zaštitu pojedinačnih prava korisnika usluga podnošenjem žalbe,

odnosno zahtjeva Upravnom vijeću,

 upoznati korisnika usluga s pravom Dječjeg vrtića da pridržava pravo

preraspoređivanja djeteta iz jedne u drugu odgojno obrazovnu skupinu, posebnog organiziranja programa za vrijeme srpnja i kolovoza te u posebnim okolnostima, u skladu s pedagoškim načelima i interesima organizacije rada, u zadovoljavanju potreba za programima predškolskog odgoja,

 upoznati korisnika usluga s pravom Dječjeg vrtića da može, u slučaju značajnih

promjena zdravstvenog stanja ili razvojnog statusa djeteta koje uoči, izmijeniti program i uvjete ostvarivanja programa za dijete, s tim da postupak promjene programa pokreće stručno razvojna služba na temelju praćenja stanja i potreba djeteta te na temelju provedene pedagoške opservacije, kao i dodatno obavljenih pretraga i mišljenja nadležnih službi u interesu razvojnih potreba djeteta, njegove sigurnosti te sigurnosti i ostvarivanja odgojno obrazovnog programa za drugu djecu,

 upoznati korisnika usluga s pravom Dječjeg vrtića da može otkazati ostvarivanje

programa za dijete u slučaju značajnih promjena u razvojnom statusu djeteta, ako

ni novi prilagođeni individualizirani program ne zadovoljava razvojnim potrebama

djeteta,

 u slučaju promjene ili otkazivanja ostvarivanja programa usmjeriti korisnika

usluga na daljnje postupanje i institucije koje će primjereno zadovoljiti potrebe

djeteta,

 upoznati korisnika usluga s pravom Dječjeg vrtića da može otkazati ostvarivanje

programa djetetu ako korisnik usluga ne plati dospjele obveze u roku 30 dana od

dana dospijeća obveze ili ako korisnik usluga na drugi način prekrši obveze

utvrđene ugovorom ili općim aktom Dječjeg vrtića.

VIII. FINANCIJSKO POSLOVANJE VRTIĆA

Članak 27.

Korisnik usluga se obvezuje da će redovito plaćati utvrđeni iznos sudjelovanja u cijeni izabranih programa što ga njegovo dijete ostvaruje u Dječjem vrtiću, na način utvrđen odlukom nadležnog tijela Općine Tovarnik.

Ukoliko dijete korisnika koristi koji od dodatnih verificiranih kraćih programa u sklopu ili izvan redovitog programa, posebno će plaćati troškove tih programa u skladu s posebnim Ugovorom kojim se regulira vrsta i trajanje programa te međusobna prava i obveze korisnika usluga i Dječjeg vrtića.

Za svu djecu prijavljenu za Program predškole, Dječji vrtić dužan je samostalno, u skladu s

Odlukom Osnivača organizirati ostvarenje programa.

Utvrđeni iznos sudjelovanja u cijeni izabranih programa, korisnik usluga je dužan uplaćivati na žiro račun Vrtića do 15.-og u mjesecu za tekući mjesec, počevši od dana upisa djeteta.

Mjesečni iznos uplate korisnika usluga je fiksan i ne ovisi o broju dana boravka djeteta u

predškolskoj ustanovi.

Ukoliko dijete ne dolazi cijeli mjesec, a izostanak je opravdan, korisnik usluga je obvezan uplatiti 50% od utvrđenog iznosa programa koje njegovo dijete pohađa.

Članak 28.

Ako se utvrdi dugovanje korisnika usluga za usluge predškolskog odgoja u Dječjem vrtiću,

primjenjuje se zakon kojim se uređuju obvezni odnosi.

Kada Dječji vrtić utvrdi okolnosti iz stavka 1. ovog članka, poziva korisnika usluga da u

određenom roku podmiri dugovanje.

Ako dugovanje iz stavka 2. ovog članka ne bude nadoknađeno u određenom roku, Dječji vrtić je ovlašten pokrenuti ovršni postupak.

Članak 29.

Dječji vrtić može na zahtjev korisnika usluga pružiti uslugu čuvanja mjesta djetetu do navršenih 12 mjeseci života ukoliko za to postoje uvjeti.

U slučaju iz stavka 1. ovog članka Dječji vrtić se obvezuje osigurati čuvanje mjesta za dijete

mlađe od 12 mjeseci od trenutka potpisivanja ugovora s korisnikom usluga do trenutka

ispunjavanja zakonskih uvjeta za njegov polazak u Dječji vrtić.

Korisnik usluga obvezuje se (do navršenih 12 mjeseci života djeteta) uplaćivati 40% od cijene iznosa sudjelovanja roditelja za redoviti 10-satni program na ime čuvanja mjesta za svoje dijete.

PRIJELAZNE I ZAVRŠNE ODREDBE

Članak 30.

Korisnik usluga Dječjeg vrtića dužan je odmah, a najkasnije u roku od osam dana od dana

nastanka promjene prijaviti i dokazati svaku promjenu koja utječe na daljnje korištenje ili opseg usluga.

U slučaju da su se promijenile okolnosti o kojima ovisi ostvarivanje usluga u Dječjem vrtiću,

korisnik usluga će sukladno promjenama potpisati novi ugovor o korištenju usluge.

Članak 31.

Mjerila za naplatu usluga od korisnika usluga donosi Osnivač ustanove svojom odlukom.

Članak 32.

Dječji vrtić i korisnici usluga će sve eventualne sporove rješavati prvenstveno mirnim putem, a u suprotnom će se spor riješiti pred stvarno nadležnim sudom u Vukovaru.

Članak 33.

Informacije o djeci i korisnicima usluga koje ustanova posjeduje zaštićene su sukladno zakonu koji uređuje zaštitu osobnih podataka.

Članak 34.

Ovaj Pravilnik stupa na snagu osmog dana od dana objave na oglasnoj ploči Dječjeg vrtića.

Ovaj Pravilnik objavljen je na Oglasnoj ploči Ustanove dana 18.9.2020. godine, a stupa na snagu 26.9 2020. god. .

Predsjednica Upravnog vijeća

Elizabeta Širić, dipl. iur.

v.d. ravnateljica

Nada Grgić, bacc. paed.